Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: 7 A 1991. évi II. törvény alapján a felszámolási eljárás közzétételekor
Paragraph Index: 371

4. sor: Befektetési hitelek A 4. sor és részletező sorainak kitöltése értelemszerűen történik. Itt a beszámolás időpontjára vonatkozóan a befektetési szolgáltató számára ténylegesen rendelkezésre álló állományokat kell feltüntetni. A befektetési hitelezésnek óvadékkal való fedezetét az Épt. 95. § (2) bekezdése, illetve a 96. § szabályozza. Az óvadék teljes értékének és beszámítási értékének meghatározásakor a 12. és 13. sorok esetén leírtakat kell alkalmazni. Amennyiben az óvadék kiegészítésére vonatkozó felszólításnak az ügyfél nem tett eleget, akkor az értékpapírban fennálló követelést az 54. soron — az egyéb ügyletekkel összefüggő értékpapír szállítási kötelezettségek között — kell kimutatni. A 41. Fedezett hitelkövetelések részletező soraiban azokat a befektetési hiteleket, illetve óvadékaikat kell kimutatni, amely hitelek óvadékai — az óvadékolás fentiekben meghatározott követelményei szerint — a hitelnyújtásból adódó ügyfelekkel szembeni követelések értékét fedezik. A 42. Fedezetlen hitelkövetelések részletező soraiban az óvadékkal nem, vagy nem teljes mértékben fedezett hitelkövetelések értékét kell szerepeltetni.

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes